Румен Христов: СДС не се обезличава от съюза си с ГЕРБ
10:15 | 09 ноември 2019
Почувствах се много зле, когато разбрах, че нашите доскорошни приятели от ''Демократична България'' подкрепиха Мая Манолова. Това призна лидерът на СДС Румен Христов в интервю за предаването ''Тази събота'' по bTV.
,,Очевидно гласовете, които получи тя на втори тур, бяха прелети от ''Демократична България'', а очевидно гласове от БСП бяха прелети в кандидат-кметовете на втори тур към ДБ. Ако съберете, има много точно статистика, ако съберете гласовете от първи тур на кметовете на ДБ и гласовете, които са получили БСП, ще видите, че резултатът е поне един и същ. Когато подкрепяш основния си опонент, а този основен опонент е представител на БСП, която няма нищо общо с европейските социалистически партии, не можеш да не бъдеш разочарован... не само Борисов, но и аз'', добави още той.
В отговор на факта, че ''Демократична България'' фактически не обяви подкрепа за нито един от двата кандидат-кмета за София Христов отговори, че е едно да излезеш и обявиш официално кого подкрепяш, а съвсем друго да пуснеш по структурите това, което е договорено.
,,То ще се види. Разрезът се прави и скоро социолозите ще го извадят. Пред медиите можеш да говори едно, но винаги можеш да се договориш друго'', добави лидерът на СДС.
Най-голямата ни забележка към ГЕРБ е свързана с бавния икономически растеж, за това, че БВП не се увеличава с темпото, с което трябваше, за това, че нямаше корекция на някои данъци надолу, а е възможно, за това, че средствата, отделени за младите семейства, не са достатъчни, за това, че се забавихме с кандидатстването в Еврозоната'', обясни лидерът на СДС, но не разкри дали е възможна нова коалиция между тях за парламентарните избори през 2021 г.
Той припомни, че на много места от СДС не са се явили с общи кандидатури с ГЕРБ на местните избори и посочи като куриозен факта, че при осемте им балотажа на втори тур всички са били срещу кандидати на ГЕРБ и нито един срещу основния им опонент – БСП.
Относно победата на Йорданка Фандъкова в столицата Христов заяви, че по разчети избирателите, които от СДС са успели да мобилизират в София, са около 25 000 човека.
,,Това ни дава основание да кажем, че тя е събрана с десни гласове, а не с гласове на роми'', добави още той.
,,Не бих казал, че СДС се обезличава заради съюза си с ГЕРБ. Просто търсихме сътрудничество с дясна формация'', завърши Румен Христов.
Министър Танева се срещна с бъдещия европейски комисар по земеделие и развитие на селските райони Ян